Adidas Tricolore
Tricolore je nogometna lopta koju je proizveo Adidas. Bila je zvanična lopta za Svjetsko prvenstvo 1998. u Francuskoj. Predstavljena je u decembru 1997. i bila je prva lopta u boji na svjetskim prvenstvima. Trobojna zastava i pijetao, tradicionalni simboli Francuske, korišteni su kao inspiracija za dizajn. Bila je to prva višebojna lopta koja je korištena u završnoj fazi turnira, a ujedno posljednja lopta na svjetskim prvenstvima s klasičnim Tango dizajnom, uvedenim na Mundijalu 1978. Dizajn plavih trouglastih uzoraka ukrašenih motivima pijetla usvojen je s ciljem da predstavlja boje zastave Francuske. Tricolore je bila i prva Adidasova lopta za Svjetsko prvenstvo proizvedena izvan Evrope (u Maroku i Indoneziji) nakon Adidas Telstara 1970. "Tricolore" na francuskom znači "trobojni(ca)". Adidasov dizajnerski tim predložio je više od 20 grubih modela prije nego što je odobrena definitivna verzija. Cilj je bio spojiti simbole francuske kulture i naslijeđa, usvajajući boje korištene u Francuskoj revoluciji. Galski pijetao i TGV bili su neki od simbola odabranih da predstavljaju francuski identitet na lopti.